**Római jogi repetitórium I.**

2024/2025. I. (Levelező tagozat)

A levelező tagozat számára meghirdetett első féléves szabadon választható kurzus ***elsődleges célja a római jogi első féléves tananyag alapvető fogalmainak gyakorlása, a római jog belső összefüggésrendszerének megértése.*** A római jogi repetitóriumon szerzett ismeretek ugyanakkor a más képzésben résztvevők számára is hasznos ismereteket közvetítenek, hiszen a római államberendezkedés közjogi tapasztalatai a későbbi korok jogi kultúrája számára is mintaként szolgáltak*.*

***A kurzus teljesítése a félév során meghirdetett repetitórium órákon meghatározott tananyag alapján, önállóan feldolgozott témakörből, írásbeli házidolgozat formájában történik.*** A házidolgozat tartalmi és formai követelményeiről az első repetitórium órán lesz szó. A repetitórium órákra a Microsoft Teams felületen is lehet csatlakozni a megadott időpontokban.

**A repetitórium órák időpontja és helyszíne:**

* **2024. szeptember 19. 18.30-20.00 E IV. előadóterem**
* **2024. október 17. 18.30-20.00 E IV. előadóterem**
* **2024. november 21.18.30-20.00 E IV. előadóterem**

A féléves értékelés alapját képező dolgozat beküldési/leadási határideje **2024. december 9.**

**Feldolgozásra javasolt házi dolgozat témakörök**

1. Róma történeti fejlődésének sajátosságai a kezdetektől, jelentősebb korszakhatárok
2. A római jog fejlődésének korszakaiból egy kiválasztott korszak jellegzetességei
3. A római állam egy meghatározott korszakának története a korabeli történetírók munkáiban
4. Az ősi római államberendezkedés sajátosságai, a főbb állami szervek
5. A köztársaság kori római állam és sajátosságai. A *res publica* fogalma és tartalma
6. Egy kiválasztott *magistratus* fejlődéstörténete a római jogélet kialakításában
7. Egy római császár élete és tevékenysége a források alapján
8. A *principatus* államberendezkedése, a közigazgatási reformok
9. A *dominatus* államszervezete és sajátosságai
10. Egy római politikus vagy jogtudós élete és tevékenysége a források tükrében (pl. Cicero, Gaius)
11. A római vallás és jog közös sajátosságai, szerepe a rómaiak életében
12. A *mos, fas* és *ius* fogalom jelentéstartalma az ősi Rómában a XII. táblás törvény alapján
13. A *ius* fogalom és jelentésváltozatai a római jogban a források alapján
14. A természetjogi gondolkodás alapjai a rómaiaknál
15. A római jog forrásai a történeti és intézményi fejlődés tükrében
16. A szokásjog és törvény határán: a XII. táblás törvény keletkezéstörténete, tartalma és jelentősége a római jogfejlődésben
17. A iustinianusi kodifikáció általános sajátosságai és jelentősége, utóélete
18. A római eljárásjog rendszere és sajátosságai. A keresetjogi gondolkodás Rómában
19. A római peres eljárás menete és fejlődése
20. Az ősi római eljárás, az ún. *legis actiós* eljárás menete, egy kiválasztott performa elemzése források alapján
21. A praetori perrend és formuláris eljárás
22. A császárkori peres eljárás jellemzői
23. A végrehajtás menete és fajtái a római jogban
24. Szabadok és rabszolgák a római társadalomban
25. A jogképesség fogalma és összetevői Rómában
26. A cselekvőképesség és szerepe a római jogban
27. A gyámság szabályozása a rómaiaknál
28. A gondnokság szabályozása a rómaiaknál
29. A nők helyzete Rómában
30. A házasság, mint a római család alapja: a házasságkötés és fajtái, joghatásaik Rómában
31. Házassági vagyonjogi jogintézmények és szerepük a családjogi gondolkodásban
32. A *patria potestas* tartalma és szabályozása
33. A dologi jog felosztása. A dolgok osztályozása
34. A tulajdon és a vagyon fogalma, elhatárolása és jelentősége a rómaiaknál
35. A tulajdon és tartalma, jogi szabályozása. Tulajdonszerzési módok példákkal források alapján
36. A birtok fogalma, elemei és megszerzése Rómában
37. A birtokvédelem és tulajdonvédelem módja és eszközei.
38. Idegen dologbeli jogok elhelyezkedése a dologi jog rendszerében. A szolgalmak és szomszédjogok szabályozása Rómában
39. A római hadsereg felépítése és fejlődése egy adott történeti korszakban
40. Római kori emlékek jogi-közigazgatási vonatkozásai

# Irodalom:

* Földi András-Hamza Gábor: *A római jog története és institúciói*, Novissima Könyvkiadó, Budapest, 2022.
* Wofgang Waldstein: *A szívébe írva*, Pázmány könyvek, Szent István Társulat, Budapest, 2019. a kötelező tananyag listán megjelölt részei
* Zlinszky János: *Állam és jog az ősi Rómában*, Akadémiai Kiadó, Budapest, 1996.
* Zlinszky János: *Ius publicum*, Osiris, Budapest, 1998.
* Zlinszky János: *Ius privatum*, Szent István Társulat, Budapest, 2014.
* *A tizenkéttáblás törvény töredékei*, (ford., szerk. Zlinszky János), Szent István Társulat, Budapest, 2016.
* Brósz Róbert (ford.): *Gaius institútiói*, Szent István Társulat, Budapest, 2014.

# Felhasználható további források:

* Ifj. Mészöly Gedeon: *Iustinianus császár institútiói*, Budapest, 1997.
* *The Digest of Justinian, Vol.I-IV.,* (Mommsen-Kruger-Watson Ed.), Univ. Pennsylvania Press, 1985. (angol-latin kétnyelvű kiadás)

# Az eredeti forrásokhoz felhasználható szótárak, segédletek:

* Györkösy Alajos*: Latin-magyar szótár*
* Tegyey Imre: *Latin-magyar diákszótár*
* Nagy Ferenc -Kováts Gyula-Péter Gyula: *Latin nyelvtan a középiskolák számára*

Budapest, 2024. szeptember Dr. Andrási Dorottya egyetemi docens

Római Jogi Tanszék